એક પરિવર્તને વિશ્વ હિન્દુ પરિષદને આવા સામાજિક દુષ્કૃત્યથી બચાવી લીધી છે. ગત દિવસોમાં પરિષદના આંતરરાષ્ટ્રીય પ્રમુખની ચૂંટણીમાં ચૂંટાઈ આવેલા વિષ્ણુ કોકજેએ આસારામને સજાની જાહેરાત થયા પછી પ્રતિક્રિયા આપતાં અદાલતના ચુકાદાને આવકાર આપ્યો એટલું જ નહીં, તેમણે એમ પણ કહ્યું કે આવા સ્વયંભૂ પાખંડી બાબાઓ માટે અદાલતનો આ ચુકાદો બોધપાઠ રૃપ છે, જે તેમના અનૈતિક કૃત્યોથી હિન્દુ ધર્મને બદનામ કરે છે. એક પત્રકારના પ્રશ્નના ઉત્તરમાં કોકજેએ કહ્યું પણ ખરું કે આવા કહેવાતા સાધુઓ પાછળ અંધ બનીને લોકોએ દોડવું જોઈએ નહીં.